stanford-oval/wikipedia huggingface dataset:
Liljana Tomova

| Mitalit> Maa:   Bulgaria.Naisten yleisurheilu.EM-kilpailut  | Mitalit> Maa:   Bulgaria.Naisten yleisurheilu.EM-kilpailut  | Mitalit> Maa:   Bulgaria.Naisten yleisurheilu.EM-kilpailut  | Maa:   Bulgaria> Naisten yleisurheilu. |
| --- | --- | --- | --- |
|  Kultaa | Rooma 1974 | 800 m |  |
|  Hopeaa | Rooma 1974 | 1500 m |  |
| Sisäratojen EM-kilpailut  | Sisäratojen EM-kilpailut  | Sisäratojen EM-kilpailut  |  |
|  Hopeaa | Göteborg 1974 | 4 x 392 m |  |
|  Hopeaa | München 1976 | 800 m |  |
| Universiadit  | Universiadit  | Universiadit  |  |
|  Kultaa | Moskova 1973 | 800 m |  |
Liljana Todorova (bulg.  Лиляна Тодорова), o.s. Tomova (Томова), s. 9. elokuuta 1946 Plovdiv) on bulgarialainen pikajuoksija ja keskimatkojen juoksija. Hän on 800 metrin Euroopan-mestari.
Tomova karsiutui Rotterdamin 1973 EM-hallikilpailuissa 400 metrin juoksun välierissä. Hän voitti samana vuonna Moskovan universiadeissa kultaa 800 metrillä ajalla 1.59,52. Seuraavana talvena hän keskeytti 800 metrin loppukilpailujuoksun  Göteborgin EM-hallikilpailuissa.
Tomova saavutti Rooman EM-kilpailuissa 1974 kultaa 800 metrillä ennätyksellään ja kilpailuennätyksellä 1.58,14 sekä hopeaa 1 500 metrillä Bulgarian ennätysajalla 4.04,97. Hän sai Münchenin sisäratojen EM-kilpailuissa 1976 hopeaa 800 metrillä ennätyksellään 2.02,6. Saman vuoden Montrealin olympialaisissa hän karsiutui 800 metrin välierissä ja 4 × 400 metrin alkuerissä.
Linus Atarah

Linus Atarah on ghanalaissyntyinen suomalainen toimittaja.
Atarah voitti 2010 Euroopan komission journalistikilpailun Suomen-osuuden artikkelillaan ”Kahden kerroksen köyhiä”. Hän on opiskellut sosiologiaa ja tiedotusoppia Tampereen yliopistossa, josta hän valmistui 1992. Sen jälkeen hän työskenteli Ghanassa, jossa hän sai 1995 Ghanan journalistiliiton palkinnon vuoden parhaasta lehtikuvasta. Suomen palattuaan hän työskenteli ensin Reutersille ja on sittemmin ollut freelancetoimittaja ja -valokuvaaja. Hän työskentelee myös kääntäjänä ja luennoijana ja osallistuu Attacin ja Suomi–Ghana-ystävyysseuran toimintaan.
Lemminkäinen (Merikanto)

Lemminkäinen (op. 10, 1916) on Aarre Merikannon säveltämä runoelma orkesterille. Se edustaa hänen varhaista tuotantoaan, jossa romanttiset vaikutteet ovat vielä vahvat. Lemminkäisessä on aineksia kansanomaisesta tanssillisuudesta ja venäläistyylisestä, varsinkin Rahmaninoville ominaisesta myöhäisromanttisuudesta.
Lembit Krull

| Lembit Krull> Henkilötiedot |
| --- | --- |
Syntynyt: 1969
Ammatti:  muusikko
Muusikko
Tyylilajit:  punk rock,
Soittimet:  basisti, laulaja
Yhtyeet:  J.M.K.E., Hot Kommunist, Pentatonik
  [ Muokkaa Wikidatassa ] [ ohje ]  
Lembit Krull on virolainen rockmuusikko. Hän on soittanut bassokitaraa muun muassa J.M.K.E.:ssa sekä omassa yhtyeessään nimeltä Hot Kommunist, jossa myös lauloi.
Krullin isä oli jazz -kitaristi ja perheessä myös kuunneltiin jazzia. Krull on kertonut, ettei hän osaa arvostaa yhtä musiikkityyliä toista paremmaksi, eikä halua sitoutua tyylillisesti mihinkään vaan tehdä, mitä itse haluaa. Hän aloitti soittamaan punkkia 14-15-vuotiaana ja liittyi yhtyeeseen J.M.K.E.  Yhtye soitti ensimmäisen keikkansa Rakveren kaupungin kupeessa sijaitsevalla Vinnin kylän maatalous-sovhoosin klubilla, itäisessä Virossa 18.1.1986.
Krull sai idean omasta yhtyeestä, Hot Kommunist, 90-luvun alussa, jolloin hän oli vielä J.M.K.E:ssa. Hän halusi tehdä omaa musiikkiaan. Tähän J.M.K.E:ssa, jossa Villu Tamme teki kappaleet alusta loppuun ja muu yhtye vain soitti niitä, ei ollut mahdollisuutta. Yhtyeen ensimmäisen albumin materiaali tuhoutui ennen sen julkaisemista, ja yhtye lopetti joksikin aikaa toimintansa. Krull ei koskenut soittimiin muutamaan vuoteen kunnes keväällä 2013 kokosi yhtyeen kasaan ja he äänittivät albumin uudelleen. Albumi 21. Century Home julkaistiin vuonna 2015.
Lisäksi Krull on soittanut bassoa suomalaisessa Pentatonik industrial-metalli yhtyeessä. Yhtye jäi tauolle EPn  Bottom Touch jälkeen vuonna 2007.
Les Lucs-sur-Boulogne

| Les Lucs-sur-Boulogne |
| --- | --- |
 Saint-Pierren kirkko
 vaakuna
 Les Lucs-sur-Boulogne
 Koordinaatit: 46°50′42″N, 1°29′32″W 
Valtio:  Ranska
Alue:  Pays de la Loire
Departementti:  Vendée
Arrondissementti:  La Roche-sur-Yon
Pinta-ala:  
 – Kokonaispinta-ala:  53,2 km²
Väkiluku (2015):  3 392 
 – Väestötiheys:  63 as./km²
Kunnan numero:  85129
 
 Kunnan kotisivut 
Infobox OKVirheellinen NIMI-arvo: 
Les Lucs-sur-Boulogne on kunta Vendéen departementissa Pays de la Loiren hallintoalueella läntisessä Ranskassa.
Les Lucs-sur-Boulognessa tapahtui Vendéen kapinoihin liittyvä verilöyly vuonna 1794. Uhrien muistoksi on pystytetty Vendéen muistomerkki (Mémorial de la Vendée). Se on samalla myös muistomerkki kaikille totalitarismin uhreille. Avajaisissa muistomerkin vihki Aleksandr Solženitsyn syyskuussa 1993. Muistomerkiltä kulkee Muistojen polku (Chemin de la Mémoire) kappelille (Chapelle du Petit-Luc), johon on kirjoitettu kaikkien 564 uhrin nimet.
Historial de la Vendée
Muistomerkin lähellä on Vendéen historiallinen museo (Historial de la Vendée). Museo avattiin vuonna 2006, ja se on arkkitehtuuriltaan hyvin ympäröivään luontoon sulautuva. Museossa on noin 20 000 esinettä, joista noin 3 000 on esillä. Ne kertovat Vendéen historian sen synnystä nykyhetkeen.
Aiheesta muualla

Kuvia tai muita tiedostoja aiheesta Les Lucs-sur-Boulogne Wikimedia Commonsissa
Kuntoutustutkimus

Kuntoutustutkimus on kuntoutuslainsäädännön määrittelemä moniammatillinen kuntoutuksen edellytyksiä ja käytännön vaihtoehtoja koskeva selvitys, joka päätyy kuntoutujan kanssa yhdessä tehtyyn ammatillista kuntoutusta koskevaan suunnitelmaan.
Kuntoutustutkimus voidaan nähdä:
ammatillisena kuntoutustutkimuksena, joka kokoaa tietoa kuntoutujan mahdollisuuksista suoriutua yhteiskunnassa tarjolla olevista työtehtävistä ja se on toimintamalleiltaan suppea ja vakiintunut palvelu ja
lääkinnällisenä kuntoutustutkimuksena, joka tuottaa kuntoutussuunnitelman tai ohjatun kuntoutusprosessin tausta-aineiston, ja sen toimintamuodot ovat yleisiä, kutakin diagnostista tai terapeuttista erityistehtävää tukevia.
Kelan laitosmuotoisen kuntoutuksen standardin (versio 14) mukaan kuntoutustutkimuksen tarkoituksena on yhdessä kuntoutujan kanssa selvittää hänen fyysistä ja psyykkistä terveydentilaansa suhteessa työelämän vaatimuksiin, sosiaalista elämäntilannettaan ja työtilannettaan sekä arvioida niiden perusteella hänen ammatillisia kuntoutumismahdollisuuksiaan. Kuntoutustutkimus toteutetaan mahdollisimman varhaisessa ja kuntoutuksen tavoitteiden kannalta sopivassa vaiheessa.
Kuntoutusjärjestelmien ohjeet kuntoutustutkimuksesta

Kelan mukaan kuntoutustutkimus on monipuolinen lääketieteellinen, sosiaalinen ja psykologinen tutkimus, joka tehdään kuntoutuslaitoksessa. Sen perusteella laaditaan yhteistyössä kuntoutujan ja kuntoutuksen asiantuntijoiden kanssa ammatillinen kuntoutussuunnitelma. Kuntoutustutkimus kestää enintään 12 päivää yksilöllisen tarpeen mukaan ja se tehdään 1–3 jaksossa.
Työvoimatoimiston kuntoutustutkimuksessa selvitellään eri alojen asiantuntijoiden yhteistyönä asiakkaan kokonaistilannetta, työ- ja toimintakykyä ja sen ennustetta sekä kuntoutustarvetta ja –mahdollisuuksia. Tutkimus on moniammatillinen, jossa lääkäri, psykologi ja sosiaalityöntekijä arvioivat yhdessä asiakkaan tilannetta yhdessä. Kuntoutustutkimuksia voidaan järjestää esimerkiksi kuntoutustutkimuslaitoksissa ja muissa kuntoutuslaitoksissa, keskussairaaloiden kuntoutustutkimusyksiköissä, monipalvelusäätiöissä ja työklinikoissa.
Vakuutuskuntoutus VKK:n ohjeiden mukaan kuntoutustutkimus on laajempi arvio kuntoutujan työ- ja toimintakyvystä sekä ammatillisista kuntoutusmahdollisuuksista. Tutkimuksen kesto on 2–3 viikkoa. Tutkimukseen sisältyy tarpeen mukaan lääkärin, psykologin, sosiaalityöntekijän, kuntoutusohjaajan, fysioterapeutin ja toimintaterapeutin arvio. Lisäksi voidaan konsultoida erikoislääkäreitä. Arvioiden perusteella laaditaan kuntoutussuunnitelma.
Muut vastaavat palvelut

Kaikkiin hyvinvointipalveluihin sisältyy vaatimus toimenpiteiden tarkoituksenmukaisuuden ja vaikuttavuuden yksilökohtaisesta suunnittelusta. Kaikissa yhteyksissä korostetaan myös asiakkaan osallistumisen tärkeyttä. Tässä mielessä monet muutkin yksilön työ- ja toimintakykyyn välittömästi tai välillisesti vaikuttavien palveluiden taustaselvitykset ja toteutuksen ohjausjärjestelmät sisältävät kuntoutustutkimukselle tyypillisiä elementtejä. Koululainsäädännössä tunnetaan opintojen ohjaus ja HOJKS (henkilökohtainen opetuksen järjestämissuunnitelma), työvoimapalveluissa työkunnon selvitykset, osaamiskartoitukset, aktivointisuunnitelmat sekä ammatinvalinnanohjaus ja urasuunnittelu. Sosiaalihuollon, lastensuojelun ja päihdehuollon lainsäädäntö edellyttävät myös asianmukaisia ja riittävän kattavia huolto-, palvelu- tai kuntoutussuunnitelmia.
Käytäväpeliä

| Käytäväpeliä> Boston Public |
| --- | --- |
Luoja(t):  David E. Kelley
Pääosissa:  Jessalyn Gilsig Chi McBride Anthony Heald Nicky Katt Thomas McCarthy Loretta Devine Joey Slotnick Rashida Jones Sharon Leal Jeri Ryan Jon Abrahams China Jesushita Shavers Joey McIntyre Natalia Baron Michael Rapaport Kathy Baker Fyvush Finkel
Alkuperämaa:  Yhdysvallat
Alkuperäiskieli:  englanti
Verkko:  FOX (Yhdysvallat) MTV3 (Suomi)
Esitetty:  2000 – 2004
Tuotantokausia:  4
Jaksoja:  81
Aiheesta muualla
IMDb 
Käytäväpeliä (Boston Public) on yhdysvaltalainen televisiosarja, jota tehtiin vuosina 2000–2004. Suomessa sarjaa on esittänyt MTV3. Se kertoo elämästä bostonilaisessa high schoolissa. Sarja on saanut useita palkintoja ja ollut usein ehdokkaana.
Kung Fu Panda 2

| Kung Fu Panda 2 |
| --- | --- |
 Ennakkojuliste
Ohjaaja:  Jennifer Yuh Nelson
Käsikirjoittaja:  Jonathan Aibel Glenn Berger
Tuottaja:  Melissa Cobb
Säveltäjä:  Hans Zimmer John Powell
Leikkaaja:  Clare Knight
Pääosat:  Jack Black Angelina Jolie Dustin Hoffman Gary Oldman Jackie Chan Seth Rogen Lucy Liu David Cross James Hong Michelle Yeoh Danny McBride Dennis Haysbert Jean-Claude Van Damme Victor Garber
Valmistustiedot
Valmistusmaa:   Yhdysvallat
Tuotantoyhtiö:  DreamWorks Animation Paramount Pictures
Levittäjä:  Paramount Pictures DreamWorks Animation
Ensi-ilta:   26. toukokuuta 2011    10. kesäkuuta 2011
Kesto:  90 minuuttia
Alkuperäiskieli:  englanti
Budjetti:  150 000 000 $
Tuotto:  665 692 281 $
Edeltäjä:  Kung Fu Panda
Seuraaja:  Kung Fu Panda 3
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
Kung Fu Panda 2 on vuonna 2011 ensi-iltansa saanut animaatioelokuva ja jatko-osa vuoden 2008 Kung Fu Panda -elokuvalle. Se on 3D-elokuva, jonka on ohjannut Jennifer Yuh Nelson ja tuottanut Guillermo del Toro. Suurin osa edellisen osan ääninäyttelijöistä palasi rooleihinsa. Elokuva julkaistiin Yhdysvalloissa 26. toukokuuta 2011 ja Suomessa 10. kesäkuuta.
Ääninäyttelijät

| Alkuperäinen näyttelijä | Suomalainen näyttelijä | Rooli | Eläinlaji |
| --- | --- | --- | --- |
| Jack Black | Tuomas Uusitalo | Po | Jättiläispanda |
| Dustin Hoffman | Ismo Kallio | mestari Shifu | Kultapanda |
| Angelina Jolie | Matleena Kuusniemi | Tiikeritär | Kiinantiikeri |
| Gary Oldman | Timo Torikka | lordi Shen | Viherriikinkukko |
| Jackie Chan | Tommi Evilä | mestari Apina | Kultalanguri |
| Lucy Liu | Iina Kuustonen | mestari Kyy | Trimeresurus stejnegeri |
| David Cross | Kari Ketonen | mestari Kurki | Mantšuriankurki |
| Seth Rogen | Arttu Wiskari | mestari Mantis | Tenodera sinensis |
| James Hong | Pekka Autiovuori | herra Ping | Chinese goose |
| Michelle Yeoh | Sinikka Sokka | Ennustaja | Vuohi |
| Dennis Haysbert | Markus Bäckman | mestari Härkä | Härkä |
| Jean-Claude Van Damme | Sasu Moilanen | mestari Krokotiili | Kiinanalligaattori |
| Victor Garber | Jarmo Koski | mestari Salamasarvikuono | Sarvikuono |
| Danny McBride | Jarmo Mäkinen | Pomo-susi | Susi |
| Fred Tatasciore | Jarmo Koski | Li Shan, Pon biologinen isä | Jättiläispanda |
Videopeli

THQ julkaisi elokuvaan perustuvan Kung Fu Panda 2 -videopelin vuonna 2011 useille eri alustoille.
Aiheesta muualla

Elokuvan kotisivut (englanniksi)
Laval-Morency

| Laval-Morency |
| --- | --- |
 Kunnan kyltti
 vaakuna
 Laval-Morency
 Koordinaatit: 49°50′02″N, 4°29′32″E 
Valtio:  Ranska
Alue:  Grand Est
Departementti:  Ardennes
Arrondissementti:  Charleville-Mézières
Pinta-ala:  
 – Kokonaispinta-ala:  4,3 km²
Väkiluku (2019):  240 
 – Väestötiheys:  56 as./km²
Kunnan numero:  08249
Infobox OKVirheellinen NIMI-arvo: 
Laval-Morency on kunta Pohjois-Ranskassa Ardennesin departementissa Grand Estin alueella. Se sijaitsee Sormonne-joen varrella, noin 22 kilometriä Charleville-Mézièresin kaupungista luoteeseen.
Saint-Etiennen kirkko
Kunnan keskustassa oleva Saint-Etiennen kirkko on linnoitettu. Ernst von Mansfeldin joukot polttivat kirkon vuonna 1622, jonka jälkeen se rakennettiin uudelleen.
Aiheesta muualla

Kuvia tai muita tiedostoja aiheesta Laval-Morency Wikimedia Commonsissa
Lembit Öpik

| Lembit Öpik |
| --- | --- |

Walesin liberaalidemokraattien puheenjohtaja
 17. syyskuuta 2001 – 13. lokakuuta 2007  
Edeltäjä:  Richard Livsey
Seuraaja:  Mike German
Kansanedustaja
 1997–2010  
Ryhmä/puolue:  Liberaalidemokraatit
Vaalipiiri:  Montgomeryshire
Henkilötiedot
Syntynyt: 2. maaliskuuta 1965 (ikä 59) Bangor, Pohjois-Irlanti
Kansalaisuus:  Yhdistynyt kuningaskunta
Tiedot
Puolue:  Liberaalidemokraatit (1991–2021)
Lembit Öpik (s. 2. maaliskuuta 1965) on brittiläinen poliitikko, joka toimi kansanedustajana Yhdistyneen kuningaskunnan alahuoneessa liberaalidemokraattien jäsenenä vuosina 1997–2010.
Öpikin vanhemmat olivat virolaisia, jotka muuttivat Virosta Pohjois-Irlantiin vuonna 1944 paetakseen Neuvostoliiton miehitystä. Öpikin isoisä on tähtitieteilijä Ernst Öpik. Öpik syntyi Bangorissa, kävi Royal Belfast Academical Institution -koulua Belfastissa ja suoritti Bristolin yliopistossa filosofian tutkinnon. Hän toimi Bristolin yliopiston ylioppilaskunnan puheenjohtajana vuonna 1985 ja istui Yhdistyneen kuningaskunnan kansallisen opiskelijaliiton hallituksessa vuosina 1987–1988. Vuodesta 1988 lähtien Öpik työskenteli Procter & Gamblella Newcastle upon Tynessa. Hän aloitti yrityksessä brändiapulaisena ja eteni koulutus- ja organisaatiokehitysjohtajaksi vuonna 1991 sekä henkilöstökoulutusjohtajaksi vuonna 1996.
Vuonna 1991 Öpik valittiin liberaalidemokraattien puoluehallitukseen. Vuonna 1992 hänet valittiin Newcastlen kaupunginvaltuustoon. Vuoden 1992 parlamenttivaaleissa hän pyrki alahuoneeseen Newcastle upon Tyne Centralin vaalipiiristä ja vuoden 1994 europarlamenttivaaleissa Euroopan parlamenttiin Northumbrian vaalipiiristä, muttei tullut kummallakaan kerralla valituksi. Vuoden 1997 parlamenttivaaleissa hänet valittiin alahuoneeseen Montgomeryshiren vaalipiiristä. Vuosina 2001–2007 Öpik toimi Walesin liberaalidemokraattien puheenjohtajana. Vuonna 2004 hän pyrki puolueen puoluehallituksen puheenjohtajaksi, mutta sai vaalissa vain kolmanneksen äänistä eikä tullut valituksi.
Öpik menetti paikkansa alahuoneessa vuoden 2010 parlamenttivaaleissa. Vuonna 2012 hän pyrki puolueen ehdokkaaksi Lontoon pormestarinvaalissa, mutta putosi puolueen paikallisjärjestön sisäisessä vaalissa ensimmäisellä kierroksella. Vuonna 2013 hän aloitti Leadenhall Consulting -konsulttiyrityksessä vakuutusalan konsulttina. Vuonna 2018 hän harkitsi ehdolle asettumista Viron presidentin- tai parlamentinvaaleissa.
Vuonna 2021 Öpik puhui konservatiivipuolueen tapahtumassa siitä, kuinka puolue voisi päihittää liberaalidemokraatit, minkä myötä hänet erotettiin liberaalidemokraateista. Vuonna 2022 hän puhui Yhdistyneen kuningaskunnan itsenäisyyspuolueen eli UKIPin puoluekokouksessa.
Lemminkäisen sata vuotta

| Lemminkäisen sata vuotta – Merisatamasta maailman ääriin |
| --- | --- |
 Kannen kuvassa Lemminkäisen toimitalo Helsingin Hakaniemessä 1966.
Kirjailija:  Antti Tuuri
Kansitaiteilija:  Heikki Kalliomaa
Kieli:  suomi
Genre:  yrityshistoria
Kustantaja:  Lemminkäinen
Sivumäärä:  344
ISBN:  ISBN 978-952-92-8090-2
Löydä lisää kirjojaKirjallisuuden teemasivulta
Lemminkäisen sata vuotta: Merisatamasta maailman ääriin on Antti Tuurin kirjoittama yrityshistoriikki rakennusfirma Lemminkäisestä. Teoksen on julkaissut Lemminkäinen vuonna 2010.
Teoksen kirjoittaja, kirjailija Antti Tuuri, on koulutukseltaan diplomi-insinööri, mikä antaa taustaa yrityshistoriikin kirjoittamiselle. Tuuri on myös tuntenut opiskeluajoistaan lähtien Lemminkäisen tytäryhtiön A. Alfred Palmbergin toimitusjohtajaksi myöhemmin nousseen Risto Bonon, jonka ansiosta teoksen kirjoittaminen on lähtenyt liikkeelle.
Tuuri kirjoittaa teoksessa myös Lemminkäisen historian nurjista puolista yrityksen varsinaisen kasvattajan Heikki Vilamon jälkeen. Harri Hintikasta Tuuri luo kuvan vahvana johtajana. Teoksessa kerrotaan myös laittoman asvalttikartellin paljastumisesta. Toisaalta yrityksen historian varhaisvuosikymmenillä oli laillisiakin kartelleja.
Teos jaksottuu lukuihin yrityksen johtajien mukaan, joskin ensimmäinen vuosikymmen on otsikoitu Rakennusmestarien aika. Tuolloin Lemminkäinen oli rakennusmestarien apuyhtiö, joka toimitti tarvikkeita ja teki eristys- ja betonitöitä heidän talonrakennushankkeisiinsa.
Laser Squad

| Laser Squad |
| --- | --- |

Kehittäjä:  Mythos Games
Julkaisija:  Blade Software
Suunnittelija:  Julian Gollop
Säveltäjä:  Matt Furniss
Julkaistu:  1988
Lajityyppi:  vuoropohjainen taktiikkapeli
Pelimuoto:  moninpeli ja yksinpeli
Alusta:  Amiga, Amstrad CPC, Atari ST, Commodore 64, DOS, MSX, NEC PC-9801, ZX Spectrum
Jakelumuoto:  Levyke
Lisää peliartikkeleitaVideopelien teemasivulla
Infobox OK : 
Laser Squad on Julian Gollopin ja Mythos Gamesin kehittämä vuoropohjainen taktiikkapeli, joka on julkaistu vuonna 1988 ZX Spectrumille. Pelin suunnittelija Julian Gollop on suunnitellut myös myöhemmän UFO: Enemy Unknown -pelin.
Kehitys

Gollop ohjelmoi itse Spectrum ja Amstrad -versiot pelistä.
Vastaanotto

CU Amiga -lehti antoi pelille arvosanaksi 87% arvostelussaan.
Tietokonepelien vuosikirja Pelit:in Niko Nirvi antoi pelin Commodore 64-, Atari ST- ja Amiga-versioille 93 pistettä sadasta.
Vaikutus

Gollopin Rebelstar Raiders ja Laser Squad vaikuttivat yhden taktiikkapohjaisen lajityypin syntyyn.
Gollopin tavoite jatko-osan kehittämiseen johti UFO: Enemy Unknown pelin kehitykseen MicroProselle.
Aiheesta muualla

Laser Squad MobyGamesissa (englanniksi)
Laser Squad Hall of Light -sivustolla (englanniksi)
Peli World of Spectrum -sivustolla (englanniksi)
Lavalleja (departementti)

| Lavalleja |
| --- | --- |
 lippu:  vaakuna

Valtio:   Uruguay
Pääkaupunki:  Minas
Pinta-ala:  
 – Kokonaispinta-ala:  10 016 km²
Väkiluku:  58 815
Infobox OKVirheellinen NIMI-arvo: 
Lavalleja on  Uruguayn departementti. Sen pinta-ala on 10 016 km² ja väkiluku on 58 815 asukasta. Departementin pääkaupunki on Minas.
Aiheesta muualla

Kuvia tai muita tiedostoja aiheesta Lavalleja (departementti) Wikimedia Commonsissa
Lemonade (albumi)

| Lemonade Beyoncé |
| --- | --- | --- |

Studioalbumin tiedot
 Julkaistu: 23. huhtikuuta 2016
 Tuottaja(t): Beyoncé, Diplo, Kevin Garrett, Jeremy McDonald, Ezra Koenig, Jack White, MeLo-X, Diana Gordon, Boots, DannyBoyStyles, Ben Billions, Mike Dean, Vincent Berry II, James Blake, Jonathan Coffer, Just Blaze, Mike Will Made It
 Tyylilaji: R&B, pop
 Kesto: 45.42
 Levy-yhtiö: Parkwood, Columbia
Beyoncén muut julkaisut
| Beyoncé 2014 | Lemonade 2016 | Everything Is Love 2018 |
Singlet albumilta Lemonade
 ”Formation” Julkaistu: 6. helmikuuta 2016  ”Sorry” Julkaistu: 3. toukokuuta 2016  ”Hold Up” Julkaistu: 16. elokuuta 2016  ”Freedom” Julkaistu: 9. syyskuuta 2016  ”All Night” Julkaistu: 6. joulukuuta 2016
Lemonade on yhdysvaltalaisen laulaja Beyoncén kuudes studioalbumi. Albumi julkaistiin 23. huhtikuuta 2016  Parkwood Entertainmentin ja Columbia Recordsin kautta.
Albumi julkaistiin välittömästi sen jälkeen, kun HBO oli esittänyt albumista tunnin mittaisen visuaalisen version. Lemonade on Beyoncén toinen "visuaalinen albumi" vuoden 2013 Beyoncén jälkeen sekä konseptialbumi, jonka kappaleet kertovat Beyoncén kokemasta tunteiden myrskystä petetyksi tulemisen jälkeen.
Heinäkuussa 2017 Yhdysvaltojen julkisen palvelun radioyhtiö NPR nimesi albumin kymmenen kaikkien aikojen merkittävimmän naisen tekemän musiikkialbumin joukkoon.
Kappaleet

Pray you catch me – 3.15
Hold Up – 3.41
Don't Hurt Yourself – 3.53 (feat. Jack White)
Sorry – 3.52
6 Inch – 4.20 (feat. The Weeknd)
Daddy Lessons – 4.47
Love Drought – 3.57
Sandcastles – 3.02
Forward – 1.19 (feat. James Blake)
Freedom – 4.49 (feat. Kendrick Lamar)
All night – 5.21
Formation – 3.26
Palkinnot ja ehdokkuudet

Lemonade oli ehdolla yhdeksän Grammy-palkinnon saajaksi vuoden 2017 Grammy Awards -gaalassa. Albumi voitti parhaan urbaanin nykyalbumin ja parhaan musiikkivideon palkinnot, mutta hävisi vuoden albumin palkinnon Adelen albumille 25.
Lappeenrannan työväentalo

| Lappeenrannan työväentalo |
| --- | --- |
 Työväentalo vuonna 1981
Osoite:  Snellmaninkatu 12
Sijainti:  Lappeenranta
Valmistumisvuosi:  1. talo: 1886 2. talo: 1924 3. talo: 1982
Purkuvuosi:  2. talo: noin 1982
Tuhoutui:  1. talo: 1918
Rakennuttaja:  Lappeenrannan Työväenyhdistys
Omistaja:  Lappeenrannan Työväenyhdistys
Runkorakenne:  hirsi
Kerrosluku:  2
 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Lappeenrannan työväentalo on Lappeenrannan kaupungin keskustassa sijaitseva työväentalo.
Historia

Lappeenrannan työväenyhdistys on perustettu vuonna 1893.
Ensimmäinen työväentalo rakennettiin vuonna 1886. Tämä talo poltettiin vuonna 1918. Uusi talo valmistui vuonna 1924. Laajennuksia tehtiin vuonna 1955. Työväentalo rakennettiin talkoilla ja rahoitettiin pääosin lainoilla.
Vuonna 1982 talon kunto oli huono, ja suunnitelmissa oli talon purkaminen.
Vuonna 1982 rakennettiin uusi punatiilinen talo entisen paikalle. Myös tämä talo on päätetty purkaa ja rakentaa paikalle kerros- ja liiketalo, koska tontilla on runsaasti rakennusoikeutta.
Työväentalon kohtaloa on käsitelty yhdistyksen kokouksissa vuonna 2016. Talon purkaminen uuden kuusikerroksisen asuin- ja liiketalon tieltä oli tarkoitus aloittaa toukokuussa 2020, mutta hanke on viivästynyt.
Rakennus

Vuonna 1924 rakennettu talo oli hirsirunkoinen. Laajennusosa vuodelta 1955 oli kivestä. Talossa oli vuonna 1949 tehty lautavuoraus. Talo oli maalaamton ja siinä oli peltikate. Sisäkatto ja sisäseinät olivat paneloituja. Vuonna 1955 sisäkattoon ja sisäseiniin asennettiin osittain kuitulevyä. Alkuperäinen uunilämmitys muutettiin vuonna 1972 kaukolämmitykseksi. Taloon laitettiin vesijohto, viemäri ja wc vuonna 1941. Talon ikkunat ja ovet uusittiin vuonna 1955.
Talossa oli juhlasali näyttämöineen, ravintola, keittiö, kaksi eteistä, huoneen ja keittiön asunto, teatteri, teatterikahvio ja musiikkisali.
Toimintaa työväentalolla

Talossa on järjestetty kokouksia, nuorisotoimintaa ja teatteria. Sitä on myös vuokrattu.(1982)